tartuNLP/wikipedia-smugri-20251201 huggingface dataset:
Santa Rosa de la Eminencia

Santa Rosa de la Eminencia on Hispaania krooni poolt 17. sajandil Isla Margaritale La Asunción'i rajatud koloniaalkindlus Venezuelas. Korralduse kindlus rajada andis kuberner Juan Muñoz de Gadea 24. märtsil 1677, peale linna vastu toimunud Prantsuse piraatide rünnakut. Kindlus valmis umbes 1683. aastal. Kindlus asub linna kohal kõrguva künka tipus. Ehitis koosneb kolmest fordist, igaühel kaks bastioni, kaks poolbastioni ja kolm ringmüüri.
Novembrist 1815 kuni jaanuarini 1816 oli kindlus vanglaks Venezuela Iseseisvussõja kangelasele, Luisa Cáceres de Arismendi'le. Teda vangistanud Hispaania väed lootsid mõjutada tema abikaasat Juan Bautista Arismendit, kes oli saarel Venezuela iseseisvuslaste juht. Peale Simón Bolívari saabumist saarele 1816. aasta mais, lammutasid lahkuvad hispaanlased kindlus osaliselt. Aastaks 1899 oli sõjavägi kindluse peakorterina (hiljem kasarmuna) kasutusele võtnud. Kindlus kuulutati 1965. aastal rahvuslikuks monumendiks.
Kirjeldus.
Kindlus asub La Asunción'i kohal kõrguval künkal reservuaari kõrval. Kompleks koosneb kolmest fordist, igaühel kaks bastioni, kaks poolbastioni ja kolm ringmüüri. Lisaks on kindluses kasarmud, kabel ja tsistern.
Ajalugu.
Nueva Esparta osariigis Isla Margarita idaosas asuv La Asunción asutati 1562. aastal Pedro González Cervantes de Albornoz'i poolt.
Santa Rosa de la Eminencia kindlus rajati 17. sajandil, ehitus algas 24. märtsil 1677 ja lõppes 1683. aasta paiku. Käsu kindlus ehitada andis kuberner Juan Muñoz de Gadea peale Prantsuse piraatide rünnakut La Asunción'ile 1677. aasta alguses. Venezuela iseseisvussõja ajal oli tegemist tähtsa kindlusega.
Novembrist 1815 kuni jaanuarini 1816 hoiti kindluses vangis Venezuela iseseisvussõja kanglast, Luisa Cáceres de Arismendit. Teda vangistanud Hispaania väed lootsid mõjutada tema abikaasat Juan Bautista Arismendit, kes oli saarel Venezuela iseseisvuslaste juht. Iseseisvuslased üritasid kindlust ebaõnnestunult vallutada 1815. aasta detsembris ja järgmise aasta jaanuaris sünnitas Arismendi vanglas lapse. Vanglas valitsenud kohutavate tingimuste tõttu suri laps sünnitusel. Peale Simón Bolívari saabumist saarele 1816. aasta mais, lammutasid hispaanlased kindluse osaliselt ja jätsid siis maha. Aastatel 1818–1821 kindlust parandati ja seda kasutati sõjas iseseisvuslaste suurtükiväe poolt.
Aastal 1830 oli kindlus kasutusel püssirohu ja laskemoona laona ning paar aastat hiljem võeti kasutusele kasarmu ja relvalaona. Aastaks 1899 oli armee selle peakorterina kasutusele võtnud ja peale president Cipriano Castro käsul tehtud remonti 1901. aastal, kasarmuna. Peale president Juan Vicente Gómez'i haigestumist ja surma 1935. aastal jättis armee kindluse maha. Kohalike initsiatiivil muudeti kindlus 1955. aastal sõjamuuseumiks. President Raúl Leoni kuulutas selle 1965. aastal rahvuslikuks monumendiks.
Hiina Sotsiaalteaduste Akadeemia

Hiina Sotsiaalteaduste Akadeemia (hiina keeles 中國社會科學院; "pinyin"’is "Zhōngguó Shèhuì Kēxuéyuàn") on Hiina Rahvavabariigi humanitaar- ja sotsiaalteadusi edendav teaduste akadeemia.
Akadeemia asutati 1977. aastal Pekingis.
Struktuur.
Akadeemia jaguneb organisatsiooniliselt viieks divisjoniks:
Akadeemia koosseisu kuulub 34 teadusinstituuti, 90 uurimiskeskust ja marksismi akadeemia.
Liikmeskond.
Akadeemial on 53 liiget ja 133 auliiget.
Ilmar Mändmets

Ilmar Mändmets (30. aprill 1944 Mõisaküla – 6. detsember 2015) oli eesti põllumajandusjuht ja riigitegelane.
Ta lõpetas 1962. aastal Mõisaküla Keskkooli, 1970. aastal Eesti Põllumajanduse Akadeemia agronoomina ja 1992. aastal Tartu Ülikooli välismajanduse ökonomistina.
Ta töötas aastatel 1970–1972 Olustvere sovhoostehnikumis peaagronoomina; 1972–1974 oli ta samas parteialgorganisatsiooni sekretär. Aastatel 1974–1976 oli ta Eesti Põllumajanduse Akadeemias aianduse ja entomoloogia kateedri õppejõud. Aastatel 1976–1977 oli ta Viljandi näidissovhoosi Puiatu osakonna juhataja, 1977–1981 "Lembitu" kolhoosi juhatuse esimees. 
Aastatel 1981–1990 oli ta Viljandi näidissovhoosi direktor, 1990–1992 Heimtali kolhoosi juhatuse esimees. Aastatel 1993–1995 oli ta Eesti Vabariigi delegatsiooni asendusliige Euroopa Nõukogus, Euroopa Nõukogu Majanduse ja Arengu Komitees ning Euroopa Nõukogu Põllumajanduse ja Maaelu Arengu Komitee liige. 
1966–1990 kulus Mändmets Nõukogude Liidu Kommunistlikku Parteisse.
Aastatel 1995–1997 oli ta Tiit Vähi teises ja kolmandas valitsuses põllumajandusminister.
1992. aasta Riigikogu valimistel sai ta (valimisliidu "Kindel Kodu" ridades) 2747 häält ning osutus valituks; 1995. aasta Riigikogu valimistel sai ta (valimisliidu "Koonderakond ja Maarahva Ühendus" ridades) 2506 häält ning osutus valituks. 1999. aasta Riigikogu valimistel sai ta (Mõõdukate ridades) 421 häält ega osutunud valituks.
2013. aasta ujumise maailmameistrivõistlused

2013. aasta ujumise maailmameistrivõistlused olid 15. maailmameistrivõistlused ujumises. Võistlused peeti Hispaanias Barcelonas 20. juulist kuni 4. augustini 2013.
Algselt sai maailmameistrivõistluste korraldusõiguse 2009. aasta juulis Dubai, kuid 2010. aasta märtsis loobus Dubai korraldusõigusest. 20. septembril 2010 valiti uueks korraldajaks Barcelona. Barcelonale oli see teine kord võistlusi korraldada, varem olid ujumise maailmameistrivõistlused Barcelonas toimunud 2003. aastal.
Võisteldi viiel spordialal: avaveeujumine, kujundujumine, ujumine, veepall ja vettehüpped.
Võistluspaigad.
Võistlused toimusid järgmistes rajatistes:
Medalitabel.
 Korraldaja
Osalenud riigid.
2013. aasta ujumiste maailmameistrivõistlustel osales 181 riiki 2293 sportlasega. Enim sportlasi saatis Ameerika Ühendriigid – 115. Eesti sportlastest osalesid Pjotr Degtjarjov, Martin Liivamägi ja Maria Romanjuk.
Maailmarekordid.
Maailmameistrivõistlustel püstitati 6 maailmarekordit.
Lunin

Lunin (vene keeles Лунин; naissoost vorm Lunina) on vene perekonnanimi.
Kaelkirjaku kael

"Kaelkirjaku kael" on Judith Schalansky romaan. Saksakeelne teos ilmus 2011. aastal. Eesti keeles ilmus raamat 2012. aastal Eve Sooneste tõlkes kirjastuses Tänapäev. 
Raamat räägib Saksa väikelinna pensionieas bioloogiaõpetajannast, kes peab kohanema uue aja ja oludega ning tulema toime ihaga noorte elujõuliste tüdrukukehade vastu.
Lubbocki maakond

Lubbocki maakond ("Lubbock County") on maakond USA-s Texase osariigis.
Maakonna halduskeskus on Lubbock.
Maakonna pindala on 2334 km², millest 3 km² moodustab veepindala.
Elanike arv oli 2010. aasta rahvaloenduse järgi 278 831. Aastal 2000 oli seal 242 628 elanikku.
Ajalugu.
Lubbocki maakond moodustati 1851. aastal Bexari maakonna osast. Maakond on nime saanud kolonel Thomas Saltus Lubbocki järgi.
Collini maakond

Collini maakond ("Collin County") on maakond USA-s Texase osariigis.
Maakonna halduskeskus on McKinney.
Maakonna pindala on 2295 km², millest 98 km² moodustab veepindala.
Elanike arv oli 2010. aasta rahvaloenduse järgi 782 341. Aastal 2000 oli seal 491 675 elanikku.
Ajalugu.
Collini maakond moodustati 1846. aastal Fannini maakonna osast. Maakond on nime saanud Collin McKinney järgi.
Dentoni maakond

Dentoni maakond ("Denton County") on maakond USA-s Texase osariigis.
Maakonna halduskeskus ja suurim linn on Denton.
Maakonna pindala on 2470 km², millest 190 km² moodustab veepindala.
Elanike arv oli 2020. aasta rahvaloenduse järgi 906 422. 2010. aastal oli elanikke 662 614 ja 2000. aastal 432 976.
Ajalugu.
Dentoni maakond moodustati 11. aprillil 1846 Fannini maakonna osast. Maakond on saanud nime John B. Dentoni järgi.
Ellise maakond (Texas)

Ellise maakond ("Ellise County") on maakond USA-s Texase osariigis.
Maakonna halduskeskus on Waxahachie.
Maakonna pindala on 2466 km², millest 31 km² moodustab veepindala.
Elanike arv oli 2010. aasta rahvaloenduse järgi 149 610. 2000. aastal oli elanikke 111 360.
Ajalugu.
Ellise maakond moodustati 1849. aastal Navarro maakonna osast. Maakond on saanud nime poliitiku Richard Ellise järgi.
Waxahachie ümbrusse plaaniti 1990. aastatel rajada ülijuhtiv superpõrguti, kuid see ei saanud teoks.
Ellise maakond

Ellise maakond on maakond mitmes Ameerika Ühendriikide osariigis:
Lasse Tur

Lasse Tur (sündinud 9. juunil 1954 Oslos) on norra fotograaf.
Ta alustas oma karjääri 1972. aastal ja hakkas aerofotodega tegelema 1988. Fototöötlust arendades ja negatiivfilme digiteerides suurendas ta järjest oma firma klientuuri ja nii tõusis tema 2000. aastal loodud firma Mapaid AS Norra turuliidriks. Aerofotode vastu on huvi tuntud maavaidluste korral, maanteede ja ehitiste projekteerimisel, pilte on tellinud kohalikud omavalitsused ning ajaloo- ja fotohuvilised.
Lasse Tur on andnud välja 14 aerofotoraamatust koosneva Norra-teemalise sarja "Sett fra oven" (inglise keeles "Seen from above"). Raamatud on valminud koostöös Norra ajakirjaniku Odd Helge Brugrandi ja piloodi Oddmar Stenhaugiga.
Lasse Tur on viimastel aastatel oma ettevõtte Mapaid tegevust laiendanud ka teistesse riikidesse, sh Läti, Rootsi, Taani, Islandile ja Hispaaniasse. Lasse Tur registreeris Eestis ettevõtte Mapaid OÜ 2009. aastal. Esimese fotolennu tegi Lasse Tallinna kohal 2010. aasta juulis. Eesti pealinnast tehti umbes 14 000 aerofotot. Parimad aerofotod Tallinnast on koondatud Eesti-teemalise sarja esimesse raamatusse "Tallinn linnulennult", mis ilmus 2013. aasta mais. 2014. aastal ilmusid ka "Tallinn: vanalinn linnulennult" eesti- ja ingliskeelsed väljaanded.
Välislingid.
Eesti meedia:
Hendersoni maakond (Texas)

Hendersoni maakond ("Henderson County") on maakond USA-s Texase osariigis.
Maakonna halduskeskus on Athens.
Maakonna pindala on 2458 km², millest 194 km² moodustab veepindala.
Elanike arv oli 2010. aasta rahvaloenduse järgi 78 532. 2000. aastal oli elanikke 73 227.
Ajalugu.
Hendersoni maakond moodustati 1846. aastal Houstoni ja Nacogdochesi maakonna osadest. Maakond on saanud nime Texase osariigi esimese kuberneri James Pinckney Hendersoni järgi.
Hendersoni maakond

Hendersoni maakond on maakond mitmes Ameerika Ühendriikide osariigis:
Hunti maakond

Hunti maakond ("Hunt County") on maakond USA-s Texase osariigis.
Maakonna halduskeskus on Greenville.
Maakonna pindala on 2284 km², millest 106 km² moodustab veepindala.
Elanike arv oli 2010. aasta rahvaloenduse järgi 86 129. 2000. aastal oli elanikke 76 596.
Ajalugu.
Hunti maakond moodustati 1846. aastal Fannini ja Nacogdochesi maakonna osadest. Maakond on saanud nime esimese Texase Vabariigi ministri Memucan Hunt juuniori järgi.
Eelvitamiinid

Eelvitamiinid ehk provitamiinid on väga erineva struktuuriga orgaanilised biomolekulid, ka looduslike vitamiinide algvormid, mis muundatakse organismides toimivateks bioaktiivseteks vitamiinideks.
Kui toidus on piisavalt mingi vitamiini eelühendit ehk eelvitamiini, suudab organism seda vitamiini ise sünteesida. Eelvitamiinide hulka ei kuulu valgud, rasvad, süsivesikud, vesi, mineraalid, elektrolüüdid ja soolad.
Eelvitamiinid on erinevate organismide jaoks erinevad.
A-vitamiini eelvitamiinid (triviaalnimetused).
Rohkem kui 600 karotenoidi on kristalliseeritud ja iseloomustatud.
Johnsoni maakond (Texas)

Johnsoni maakond ("Johnson County") on maakond USA-s Texase osariigis.
Maakonna halduskeskus on Cleburne.
Maakonna pindala on 1901 km², millest 13 km² moodustab veepindala.
Elanike arv oli 2010. aasta rahvaloenduse järgi 150 934. 2000. aastal oli elanikke 126 811.
Ajalugu.
Johnsoni maakond moodustati 1854. aastal Ellise, Hilli ja Navarro maakonna osadest. Maakond on saanud nime Texase korravalvuri Middleton Johnsoni järgi.
Kaufmani maakond

Kaufmani maakond ("Kaufman County") on maakond USA-s Texase osariigis.
Maakonna halduskeskus on Kaufman.
Maakonna pindala on 2090 km², millest 54 km² moodustab veepindala.
Elanike arv oli 2010. aasta rahvaloenduse järgi 103 350. Aastal 2000 oli seal 71 313 elanikku.
Ajalugu.
Kaufmani maakond moodustati 1848. aasta veebruaris Hendersoni maakonna osast. Maakond on nime saanud diplomaat David S. Kaufmani järgi.
Parkeri maakond

Parkeri maakond ("Parker County") on maakond USA-s Texase osariigis.
Maakonna halduskeskus on Weatherford.
Maakonna pindala on 2357 km², millest 18 km² moodustab veepindala.
Elanike arv oli 2010. aasta rahvaloenduse järgi 116 927. Aastal 2000 oli seal 88 495 elanikku.
Ajalugu.
Parkeri maakond moodustati 1855. aastal Bosque ja Navarro maakonna osadest. Maakond on nime saanud Isaac Parkeri järgi.
Rockwalli maakond

Rockwalli maakond ("Rockwall County") on maakond USA-s Texase osariigis.
Maakonna halduskeskus on Rockwall.
Maakonna pindala on 386 km², millest 52 km² moodustab veepindala.
Elanike arv oli 2010. aasta rahvaloenduse järgi 78 337. Aastal 2000 oli seal 43 080 elanikku.
Ajalugu.
Rockwalli maakond moodustati 1873. aastal Kaufmani maakonna osast. Maakond on nime saanud Rockwalli linna järgi.
Chad Le Clos

Chad Le Clos (täisnimega Chad Guy Bertrand Le Clos; sündinud 12. aprillil 1992 Durbanis) on Lõuna-Aafrika Vabariigi ujuja; olümpiavõitja ja mitmekordne maailmameister.
Tema lemmikstiil on liblikujumine.
Elulugu.
Chad Le Clos lõpetas 2010. aastal Durbanis Westwille'i poistekooli. Ujumisvõistlustel hakkas regulaarselt osalema kümneaastaselt.
Esimesed silmapaistvad tulemused rahvusvahelisel tasandil saavutas ta 2010. aastal Singapuris peetud noorte suveolümpiamängudel ja samal aastal New Delhis toimunud Rahvaste Ühenduse mängudel.
Londoni 2012. aasta suveolümpiamängudel võitis ta 200 m liblikujumises mitmekordset olümpiavõitjat ja maailmameistrit Michael Phelpsi.
Esimesi kordi tuli Le Clos maailmameistriks 2012. aastal ujumise lühiraja maailmameistrivõistlustel İstanbulis ja 2013. aastal ujumise maailmameistrivõistlustel Barcelonas, vastavalt 100 m ja 200 m liblikujumises.
2014. aasta Rahvaste Ühenduse mängudel Glasgow's võitis Le Clos seitse medalit (kaks kulda, ühe hõbeda ja neli pronksi).
2015. aasta Kaasani maailmameistrivõistlustel võitis ta 100 m liblikujumises ajaga 50,56 kuldmedali ja 200 meetri liblikujumises ajaga 1.53,68 hõbemedali.
2016. aasta suveolümpiamänge Rio de Janeiros alustas ta 8. augustil hõbemedalivõiduga 200 meetri vabaujumises. Teise hõbeda võitis ta 100 meetri liblikujumises.
2018. aasta Rahvaste Ühenduse mängudel Gold Coastis võitis Le Clos viis medalit (kolm kulda, ühe hõbeda ja ühe pronksi).
2020. aasta suveolümpiamängude avatseremoonial Tokyos oli koos Phumelela Mbandega Lõuna-Aafrika Vabariigi lipukandja.
Aastatel 2011, 2013, 2014 ja 2017 on ta võitnud ujumise maailma karika.
Talle on kuulunud 100 meetri ja 200 meetri liblikujumise lühiraja maailmailmarekordid.
Aastatel 2012–2016 on ajakiri Swimming World valinud ta Aafrika aasta ujujaks. 2014. aastal valis FINA ta aasta meesujujaks.
27. aprillil 2013 andis Lõuna-Aafrika Vabariigi president talle sportlike saavutuste eest Ikhamanga ordeni.
Ujuja on ka tema noorem vend Jordan Le Clos.
Padaoru maastikukaitseala

Padaoru maastikukaitseala asub Lääne-Viru maakonnas Viru-Nigula vallas Pada ja Samma külas.
Kaitseala esmaseks eesmärgiks on Pada jõe keskjooksu ning jõega külgnevate metsakoosluste ja elupaigatüüpide säilitamine.
Kaitsealal on ka Padaoru paisjärv.
Org võeti esmalt kaitse alla 1959. aastal ja siis oli kaitstavat pinda 37,0 ha. Detsembris 1978 moodustati 52,2 ha suurune Padaoru kaitseala ja 2005 loodi eelneva baasil 177,7 ha kattev Padaoru maastikukaitseala.
Judith Schalansky

Judith Schalansky (sündinud 20. septembril 1980 Greifswaldis) on saksa kirjanik.
Ta on õppinud kunstiajalugu Berliini Vabas Ülikoolis ja kommunikatsioonidisaini Potsdami rakenduskõrgkoolis (Fachhochschule Potsdam).
Tema kirjanduslik debüüt, madruseromaan "Blau steht dir nicht" ("Sinine ei sobi sulle") ilmus 2008. aastal. Raamatu "Atlas der ablegenen Inseln" ("Kõrvaliste saarte atlas") eest sai ta 2010. aastal raamatukunsti fondi esimese auhinna. 
Eesti keelde on tõlgitud tema romaan "Kaelkirjaku kael" (saksa keeles "Der Hals der Giraffe", 2012, eesti keeles ilmus kirjastuse Tänapäev sarjas "Punane raamat" Eve Sooneste tõlkes, 2013).
Judith Schalansky elab Berliinis ja tegutseb vabakutselise kirjanikuna.
Heino Veldi

Heino Veldi (sündinud 26. juunil 1936 Taevere vallas) on Eesti NSV põllumajandus- ja tööstusjuht ning riigitegelane.
Ta lõpetas aastal 1955 Suure-Jaani Keskkooli ja aastal 1960 Eesti Põllumajanduse Akadeemia insener-mehaanikuna.
Ta töötas aastatel 1962–1966 Paide rajooni Põllumajandusvalitsuses peainsenerina; aastatel 1966–1979 töötas ta Eesti NSV Põllumajandusministeeriumis valitsuse juhataja ja ministri asetäitjana; aastatel 1979–1981 töötas ta Eesti NSV Põllumajandustehnika komitee esimehena. Aastatel 1981–1983 oli ta Eesti NSV Ministrite Nõukogu esimehe asetäitja, aastatel 1983–1988 Eesti NSV Ministrite Nõukogu esimehe esimene asetäitja, olles aastatel 1985–1988 veel Eesti NSV Agrotööstuskomitee esimees. Aastatel 1989–1992 oli ta NSV Liidu Välisministeeriumi Taani saatkonna põllumajandusnõunik. Aastatel 1992–1994 oli ta Eesti Vabariigi Põllumajandusministri nõunik. Aastatel 1994–2000 oli ta "AS Kuusalu Tehas" peadirektor.
Ta oli NSV Liidu Ülemnõukogu XI koosseisu saadik ja Eesti NSV Ülemnõukogu X koosseisu saadik.
Tema hobiks on jahindus.
Mäetagused

Mäetagused on eestikeelne eelretsenseeritav teadusajakiri ja kultuuriajakiri, mis avaldab akadeemilisi originaaluurimusi folkloristikast, võrdlevast usundiuurimisest, kultuuriantropoloogiast ja nendega seotud valdkondadest.
Ajakiri ilmub aastast 1996 nii trükisena kui veebis ja kasutab aastast 1997 mitmesuguseid meedialisasid. Tegemist on ühega kahest esimesest Eestis ilmuma hakanud avatud täistekste avaldava teadusajakirjaga. Lisaks teadusartiklitele avaldatakse erialaste teadussündmuste ja väljaannete ülevaateid. Aastas ilmub 3–4 numbrit, ajakirjal on rahvusvaheline kolleegium ja see on lülitatud olulistesse rahvusvahelistesse andmebaasidesse.
Ajakirja toimetajad on Mare Kõiva ja Andres Kuperjanov, tegevtoimetaja Asta Niinemets, uudiste toimetaja Piret Voolaid.
Gennobaudes (3. sajand)

Gennobaudes oli 3. sajandil frangi väejuht. 
Ründas 3. sajandi lõpus Rooma keisririigi Germania II provintsi, kuid oli sunnitud Rooma keiser Maximianusega 286. aastal rahu sõlmima. Sellega vabastasid frangid rünnakute ajal võetud vangid.
Kristjan Torop

Kristjan Torop (5. märts 1934 – 28. november 1994) oli eesti lavastaja, rahvatantsupedagoog ja folklorist. 
Aastal 1969 asutas ta folklooriansambli Leigarid, mida juhtis aastani 1990. Samuti on ta juhtinud rahvatantsuansamblit Tarbatu.
Söödalisandid

Söödalisandid ehk söödapreparaadid on söötade rühm, mis leiavad kasutust loomakasvatuses ning koduses loomapidamises aga ka lemmikloomade söötmisel. Söödalisandid võivad olla nii taimsed, loomsed, mikroobsed või saadused ja/või nende kombinatsioonid. 
Söödalisandid peavad olema ohutud inimese ja loomade tervisele ja keskkonnale ning vastama kasutusotstarbele. Söödalisandid ei tohi sisaldada lubatust suuremas koguses soovimatuid aineid.
Söödalisanditena kasutatakse ka sünteetilisi vitamiinipreparaate:
Jakob Hurda nimeline Põlva Rahvahariduse Selts

Jakob Hurda nimeline Põlva Rahvahariduse Selts (lühemalt: "Jakob Hurda Selts") on 1995. aastal Põlvas asutatud selts. Selts annab välja Jakob Hurda rahvuskultuuri auhinda.
Põhikirja järgi on seltsi eesmärkide seas muu hulgas "rahvuskultuuri (koorilaul, rahvatants, rahva- ja puhkpillimuusika, näitemäng, käsitöö jne.) traditsioonide hoidmine ja edasiarendamine".
Kreutzwaldi mälestusmedal

Kreutzwaldi mälestusmedal (ka: "Lauluisa mälestusmedal") on auhind, mida Kreutzwaldi Memoriaalmuuseum annab välja isikutele, kes on märkimisväärselt edendanud Kreutzwaldi Memoriaalmuuseumi või selle filiaale.
Medalit antakse välja iga aasta detsembrikuus.
2021. aastal said medali Urmas Kalla "Kalevipoja" tõlkimise eest võru keelde ja Toomas Kuusing mainitud väljaande illustreerimise eest.
Summiti maakond (Utah)

Summiti maakond ("Summit County") on maakond USA-s Utah' osariigis.
Maakonna halduskeskus on Coalville ja suurim linn Park City.
Maakonna pindala on 4874 km², millest 28 km² moodustab veepindala.
Elanike arv oli 2010. aasta rahvaloenduse järgi 36 324. Aastal 2000 oli elanike arv 29 736.
Ajalugu.
Summiti maakond moodustati 1854. aastal. Maakond on saanud nime mägede järgi, kuna maakonnas asub 39 kõrgemat Utah' mäge.
Juabi maakond

Juabi maakond ("Juab County") on maakond USA-s Utah' osariigis.
Maakonna halduskeskus on Nephi.
Maakonna pindala on 8822 km², millest 38 km² moodustab veepindala.
Elanike arv oli 2010. aasta rahvaloenduse järgi 10 246. Aastal 2000 oli elanike arv 8238.
Ajalugu.
Juabi maakond moodustati 1852. aastal. Maakond on saanud nime indiaanlaste sõna "juab" ('org') järgi.
Progress (mootorpaat)

Progress "(Прогресс)" on Nõukogude Liidus toodetud alumiiniumkerega mootorpaatide seeria. On siiani laialdaselt kasutusel.
Üldiseloomustus.
Paat projekteeriti 1966 ja neid valmistati Kuibõševi lennukitehases alates 1960. aastate lõpust. Oli Nõukogude Liidus laialdaselt kasutusel kalapüügiks, lõbusõitudeks ja ametifunktsioonideks. 1975. aastal maksis Progress-4 800 rubla. Müügil on neid sageli ka tänapäeval. Kere hind ilma päramootorita on sõltuvalt seisukorrast ja dokumentide olemasolust vahemikus 500–2500 EUR.
Lihtsa ja robustse üldehitusega Progress on sobiv sõitmiseks siseveekogudel ja merel maksimaalselt 3 km kauguseni kaldast. Lubatav laine kõrgus on 0,75 m. Siledal veel kiireks sõiduks on paat väga hea, kuid tugevas lainetuses kipub peksma ja alumiiniumplaatide vahelt immitsema sisse vett.
Ehitus.
Progressi glisseeriv kere on needitud duralumiiniumist, paksusega 2 mm põhja all ning 1,5 mm parrastel ja tekil. Paadi külgedele on võimalik kinnitada veorattad ning ninasse veoais pukseerimiseks lühikestele vahemaadele kiirusel kuni 40 km/h. Kere koosneb 4 sektsioonist. 
Vööriotsas on väike hermeetiline uppumatuse tagamise õhukindel sektsioon, mille taga pagasiruum ehk vöörpiik tekiluugiga. Varustuses on aerud, millega on võimalik sõuda, istudes avatud luugi serval. 
Põhiosa moodustab keskel asuv 1,3 x 2,5 m kokpit, milles on istmed ja esiosas tuuleklaasi taga juhtimisagregaadid, sh rool. Võib olla ka väike laud. 
Ahtris on mootorisektsioon päramootorile. Esmaversioonil oli mootorisektsiooni võimalik hoiustada-lukustada seisu ajal eemaldatud päramootor (Vihr), võttes samast eest ära kütusepaagid. Hilisematel mudelitel on võimalus asendatud sektsiooni veest isetühjeneva omadusega. 
Üldjuhul kuulub varustusse presentkate koos raamiga. Originaalpresendi omadusi loetakse viletsaks. Uuemal mudelil on tagaosa kajutiks kinni ehitatud, kuid 30 kg katteosa on eemaldatav. 
Modifikatsioonid.
Seeria koosnes järgmistest mudelitest:
Kultuur.
Mootorpaat Progress oli kasutusel muuhulgas perefilmis Supilinna salaselts.
Jäneda Kalijärv

Kalijärv (ka Jäneda Kalijärv; Kallijärv) on järv Lääne-Virumaal Tapa vallas Jäneda külas. 
Järve pindala on 4,1 ha, keskmine sügavus 4,9 m, suurim sügavus 9 m. Järve kirde- ja idakallas on kõrge ja metsane vallseljak, mujal on kaldad madalad. Põhjakaldale on rajatud supluskoht. Lõunast voolab järve külmaveeline kraav, väljavool on põhjaotsast Jänijõkke. Järve taimestik on vähene. 
Kaladest esinevad järves särg, ahven ja haug.
Kirjanike Maja

Kirjanike Maja all võidakse mõelda:
Paul Elliman

Paul Elliman (sündinud 1961 Suurbritannias) on Londonis elav kunstnik ja disainer.
Tema loomingus on kombineeritud huvi tüpograafia ja inimhääle vastu.
San Juani maakond (Utah)

San Juani maakond ("San Juan County") on maakond USA-s Utah' osariigi kaguosas. Maakonna halduskeskus on Monticello ja suurim linn Blanding.
Maakonna pindala on 20 547 km², millest 292 km² moodustab veepindala.
Elanike arv oli 2010. aasta rahvaloenduse järgi 14 746. Aastal 2000 oli elanike arv 14 413.
Maakonna pindala on 20 550 km². Veepindala on 290 km². San Juani maakond pindalalt osariigi suurim. Maakond asub osariigi kirdenurgas ning piirneb lõunas Arizona ja idas Colorado osariigiga. Maakonna kagunurgas asub punkt nimega Neli Nurka, kus kohtuvad Utah', Arizona, Colorado ja New Mexico osariigi piirid. Maakonna kõrgeim mägi on La Sali mägedes asuv Mount Peale (3879 m). Maakonna lääne- ja lõunapiiril asuvad Colorado ja San Juani jõe uuristatud sügavad kuristikud. San Juani maakonna alale jääb suur osa Canyonlandsi rahvuspargist. Maakonna lõunaosas Arizona piiril asub Monument Valley. Edelaosas piirneb maakond Powelli järvega.
Elanike arv on 2020. aasta rahvaloenduse kohaselt 14 518. 2010. aastal oli elanikke 14 746 ja 2000. aastal. Rahvastikutihedus on 0,71 in/km². Maakonnas asub mitu navaho-indiaanlaste asulat ning osa navahode ja jutide indiaanireservaatidest.
Naabermaakonnad.
San Juani maakonnal on USA maakondadest enim naabermaakondi – kokku 14.
Ajalugu.
San Juani maakond moodustati 17. veebruaril 1880 Ironi, Kane'i ja Piute maakonna osadest. Maakond on saanud nime San Juani jõe järgi, mis omakorda sai nime apostel Johannese hispaaniakeelse nime järgi. Alates 1895. aastast on maakonna halduskeskus olnud Monticello.
Kaitsealad.
USA Ajalooliste Paikade Riiklikku Registrisse ("National Register of Historic Places") on kantud San Juani maakonnas 2022. aasta detsembri seisuga 39 objekti.
Dura-Europos

Dura-Europos (kreeka keeles Δοῦρα Εὐρωπός) (Dura-Europus) oli hellenistlik Vana-Rooma piirilinn Eufrati jõe lähedal. See asub tänapäeva Süürias Salhiyé küla lähedal. 
Rooma periood.
Roomlased vallutasid linna u 200. aasta paiku ja rajasid sinna piiritugipunkti. Linna põhjapoolne osa ümbritseti müüriga ning muudeti roomlaste "roheliseks tsooniks", kus paiknesid barakid, garnisoniülema peakorter, saun, amfiteater ja 60 toaga palee. Säilinud teenistusgraafikud näitavad, et Durale allus veel seitse tugipunkti, millest üks oli mehitatud kolme sõduriga. Langes 256–257 Pärsia vägede kätte ja jäeti pärast seda maha. Arheoloogid on leidnud tõendeid selle kohta, et pärslased kasutasid linna vallutamisel roomlaste vastu keemiarelva.
Vitamiinilaadsed biomolekulid

Vitamiinilaadsed biomolekulid ehk vitamiinilaadsed toitumisfaktorid, ka vitaminoidid ka essentsiaalsed metaboliidid on eeldatavasti vitamiinilaadset toimet omavad, väga erineva struktuuriga orgaanilised bioaktiivsed ühendid biomolekulid, ka mikrotoitained, mida elusorganismid enamasti eksogeensete allikateta ei sünteesi või sünteesivad ebapiisavas koguses ning peetakse vajalikuks toidulisaainete manustamist.
Vitamiinilaadsed biomolekulid ehk vitaminoidid on järgmised: 
Vitaminoididega ei seostata ka otseselt laiaulatuslikku avitaminooside teket. Küll aga võib vitaminoidide puudumisega seostada haiguslikke seisundeid inimestel, kelle füsioloogilised eripärad (neerupuudulikkus, immuunpuudulikkus, metaboolsed haigused, kestev medikamentoosne ravi jne) ja või normaalsed ealised muutused (aeglustub vitamiinide süntees, varud, muutused toitumises ja eluviisis, mitmed haigused ja/või ensüümidega seonduv), geneetiline eripära mõjutavad organismi füsioloogilist seisundit otsustavalt..
Tooele maakond

Tooele maakond ("Tooele County") on maakond USA-s Utah' osariigis.
Maakonna halduskeskus ja suurim linn on Tooele.
Maakonna pindala on 18 874 km², millest 924 km² moodustab veepindala.
Elanike arv oli 2010. aasta rahvaloenduse järgi 58 218. Aastal 2000 oli elanike arv 40 735.
Ajalugu.
Tooele maakond moodustati 1852. aastal.
Salt Lake'i maakond

Salt Lake'i maakond ("Salt Lake County") on maakond USA-s Utah' osariigis.
Maakonna halduskeskus ja suurim linn on Salt Lake City.
Maakonna pindala on 2092 km², millest 182 km² moodustab veepindala.
Elanike arv oli 2010. aasta rahvaloenduse järgi 1 029 655. Aastal 2000 oli elanikke 898 387.
Ajalugu.
Salt Lake'i maakond moodustati 15. märtsil 1852. Maakond on saanud nime Suure Soolajärve ("Great Salt Lake") järgi.
Washingtoni maakond (Vermont)

Washingtoni maakond ("Washington County") on maakond USA-s Vermonti osariigis.
Maakonna halduskeskus on Montpelier ja suurim linn Barre.
Maakonna pindala on 1800 km², millest 16 km² moodustab veepindala.
Elanike arv oli 2010. aasta rahvaloenduse järgi 59 534. Aastal 2000 oli elanike arv 58 039.
Washingtoni maakond on elanike arvult Vermonti osariigi kolmas maakond.
Ajalugu.
Washingtoni maakond moodustati 15. jaanuaril 1777. aastal. Maakond on saanud nime George Washingtoni järgi.
Salmonelloos

Salmonelloos on nakkushaigus, mida põhjustavad aeroobsed gramnegatiivsed bakterid "Salmonella" bakterite perekonnast. 
Inimesel.
Sümptomid.
Enamikul salmonellaga nakatunud inimestel ilmnevad kõhulahtisus, palavik, oksendamine ja kõhukrambid 12–72 tunni jooksul pärast nakatumist. Enamasti kestab haigus 4–7 päeva ning suurem osa inimesi paraneb ravita. Siiski võib mõnikord kõhulahtisus olla nii tõsine, et haige kaotab ohtlikult palju vedelikku ja tuleb toimetada haiglasse.
Haiglaravi.
Haiglas võidakse patsiendile vedelikukaotuse korral anda toitelahust tilgutiga. Ravimitega saab kergendada ka haiguse sümptomeid, näiteks alandada palavikku. Raskematel juhtudel võivad "Salmonella" bakterid liikuda sooltest vereringesse ja mujale – kui haige ei saa siis kiiresti antibiootikume, võib haigus lõppeda surmaga.
Medikamentoosne ravi.
Ravimitest määrab arst need, mis patsiendi seisundit arvestades on sobivad. Nendeks võivad olla näiteks amoktsilliin, kotrimoksasool, "ciprofloxacin", tseftriaksoon jpm. 
Liigitus.
Salmonelloosid liigitatakse: 
Riskitegurid.
Enamikul haigusjuhtudest ei õnnestu salmonelloosi kindlat põhjust leida, seetõttu kirjeldatakse mitmeid soodustavaid riskitegureid, mis võivad seletada infektsioonnakkuse avaldumist. Vanad inimesed, lapsed, kroonilised haiged ning nõrgendatud immuunsusega inimesed on salmonelloosile vastuvõtlikumad.
Põhjused.
Tavaliselt seostatakse inimeste salmonelloosiga mittetüfoidset "Salmonella"'t, mis saadakse järgmistest allikatest:
Tüsistused.
Peamised tüsistused on bakteriaalne sepsis, endokardiit, peaaju tromboos, kopsupõletik, müokardiit, meningiit, koletsüstiit, hepatiit, sepsis, surm jpt.
Kõhutüüfus.
"Salmonella typhi" ehk tüfoidne vorm põhjustab kõhutüüfust. See on eluohtlik haigus, mida kannavad üksnes inimesed. Tavaliselt saadakse kõhutüüfus otsesest kokkupuutest nakatunud inimese roojaga. Haigus liigub seedeelundkonnast lümfisüsteemi ja vereringesse ning moodustab koldeid – inkubatsiooniperiood 1–2 nädalat, kestus 1–4 nädalat. Võib kujuneda välja ka eluaegne immuunsus, samuti võib inimene jääda krooniliseks nakkuskandjaks. Tüfoidne "Salmonella" on levinud arengumaades, kus nii elamis-, toitumis-, ravi- kui ka sanitaartingimused on halvemad.
Mikroobid.
Avastatud on ligi 1700 "Salmonella" serotüüpi, nende hulgast on tuvastatud 10 kõige sagedasemat haigusetekitajat, kuid kõik bakterid võivad nädalaid vastu pidada nii vees, jääs, heitvees kui ka toidus.
Grays Harbori maakond

Grays Harbori maakond ("Grays Harbor County") on maakond USA-s Washingtoni osariigis osariigis. 
Maakonna halduskeskus on Montesano ja suurim linn Aberdeen.
Maakonna pindala on 5760 km², millest 798 km² moodustab veepindala.
Elanike arv oli 2010. aasta rahvaloenduse järgi 72 797. Aastal 2000 oli elanike arv 67 194.
Ajalugu.
Grays Harbori maakond moodustati 14. aprillil 1854. aastal Chehalisi ja Thurstoni maakonna osast.
Snohomishi maakond

Snohomishi maakond ("Snohomish County") on maakond USA-s Washingtoni osariigis osariigis. 
Maakonna halduskeskus ja suurim linn on Everett.
Maakonna pindala on 5688 km², millest 277 km² moodustab veepindala.
Elanike arv oli 2010. aasta rahvaloenduse järgi 713 335. Aastal 2000 oli elanike arv 606 024.
Ajalugu.
Snohomishi maakond moodustati 14. jaanuaril 1861. Maakond on saanud nime Snohomishi indiaani hõimu järgi.
Avatar (film 1916)

"Avatar" on Carmine Gallone 1916. aastal loodud Itaalia tummfilm. 
Théophile Gautier' samanimelise romaani järgi tehtud film räägib Ottavio de Saville traagilisest armastusest krahvinna Prascovie Labinska vastu. Ühendkuningriigis tunti filmi ka pealkirja "Mustkunstnik" ("The Magician") all.
Kingi maakond (Washington)

Kingi maakond ("King County") on maakond USA-s Washingtoni osariigis osariigis. 
Maakonna halduskeskus ja suurim linn on Seattle.
Maakonna pindala on 5975 km², millest 466 km² moodustab veepindala.
Elanike arv oli 2010. aasta rahvaloenduse andmetel 1 931 249. Aastal 2000 oli elanike arv 1 737 034.
Kingi maakond on elanike arvult Washingtoni suurim ja USA 14. maakond.
Ajalugu.
Kingi maakond moodustati 22. detsembril 1852 Thurstoni maakonna osast. Maakond on saanud nime William Rufus Kingi järgi, kes oli Ameerika Ühendriikide asepresident, kui loodi Washingtoni territoorium.
Looduspärand

Looduspärand (inglise "natural heritage") on looduslikud mälestised, mis koosnevad bioloogilistest või füüsilistest moodustistest või moodustiste rühmadest, kusjuures neil mälestistel on esteetika või teaduse seisukohast tähelepanuväärne ülemaailmne väärtus. 
Looduspärand koos kultuuripärandiga moodustab maailmapärandi.
Elavad inimaarded

Elavad inimaarded ehk elavad inimvaramud (inglise keeles "Living Human Treasures") on UNESCO projekti "Mittemateriaalne kultuuripärand" ("Intangible Cultural Heritage"; artikkel 2.3, 2003. aasta konventsioon) raames tuvastatud ja tunnustatud inimesed, kellel on mittemateriaalse kultuuripärandi esitamiseks ja taasloomiseks vajalikke väga kõrgel tasemel teadmisi ja oskuseid ning valmidust neid ka teistele õpetada, mida peetakse vajalikuks inimeste kultuurielu teatud aspektide esitamisel ja seeläbi ka nende materiaalse kultuuri säilitamisel. 
UNESCO projektis on sätestatud, et üksnes väljavalitud ning selliselt ka tunnustatud "Elavad inimaarded" on aluseks sellele, et inimesed oma erinevaid oskusi ja kogemusi motiveeritult edasi annavad.
Rästa

Rästa on nimi, mis tuleneb linnunimest "rästas".
Paul Kard

Paul Kard (aastani 1936 Kudrävtsew, ka Kudrävtsev, ka Pavel Kudrjavtsev; 15/2. detsember 1914 Krõmskaja staniitsa, Kubani oblast – 3. september 1985 Tartu) oli eesti füüsik, Eesti NSV Teaduste Akadeemia liige (1961).
Elulugu.
Ta sündis kooliõpetaja peres, oli rahvuselt venelane. Elas aastast 1917 Eestis. Lõpetas 1933 Tartu vene gümnaasiumi, 1945 Tartu Ülikooli matemaatikaosakonna ja 1949 aspirantuuri.
Eesti NSV Teaduste Akadeemia korrespondentliikmeks valiti 1961. aastal füüsika alal.
Paul Kard suri 3. septembril 1985 Tartus, ta on maetud Vana-Jaani kalmistule.
Teadustöö.
Kandidaadiväitekirja "Vesinikusarnane aatom kvanditud ruumis" kaitses ta 1949. aastal Tartu Riiklikus Ülikoolis, doktoriväitekirja "Mitmekihiliste optiliste kilede arvutamise ja sünteesi teooria" kaitses 1965 Leningradi Täppismehaanika ja Optika Instituudis.
Uurimused:
ruumi kvantimise idee rakendusvõimalused kvantväljateoorias; teoreetiline optika.
Esitas 1952. aastal uue meetodi valguse täieliku peegeldumise kirjeldamiseks ja ennustas valguskiire ristnihke olemasolu. Üldise tunnustuse leidsid Kardi tööd mitmekihiliste optiliste katete teooria alal. Ta esitas mitmekihiliste interferentssüsteemide järjekindla analüütilise teooria ning avastas üldise meetodi selgendavate interferentskatete ja mitmesuguste valgusfiltrite sünteesiks. Avaldanud uurimusi ka ühedimensioonilise lainevõrrandi teooria, erirelatiivsusteooria aluste ning füüsika ajaloo, metodoloogia ja filosoofia alalt.
Ta õpetas Tartu Riiklikus Ülikoolis kõiki teoreetilise füüsika põhikursusi. Rohketest erikursustest oli hinnatuim füüsika filosoofia ja metodoloogia kursus, mille loenguid ta pidas korduvalt ka Läti Ülikoolis.
Oli "Eesti nõukogude entsüklopeedia" ja "Eesti entsüklopeedia" füüsika ühiskondliku toimetuse juht ja rohkem kui 600 artikli autor. On avaldanud üle 125 teaduspublikatsiooni. Oma loengukursuste põhjal kirjutas ta 10 eestikeelset ja 3 venekeelset õppevahendit, mis avaldati ülikooli rotaprintväljaannetena.
Ljudmila Ulitskaja

Ljudmila Ulitskaja (sündinud 21. veebruaril 1943 Davlekanovos Baškortostanis) on vene kirjanik, kelle teoseid on tõlgitud 33 keelde. 
Ljudmila Ulitskaja sündis Baškortostanis, kus ta vanemad olid sõja eest evakuatsioonis. Tema vanaisa oli aastatel 1931–1941 represseeritud ja oli aastast 1948 vangis. Pärast sõja lõppu kolis pere Moskvasse, kus Ulitskaja lõpetas keskkooli ja 1967. aastal Moskva Riikliku Ülikooli bioloogina.
Kuni 1970. aastani töötas ta NSV Liidu Teaduste Akadeemia Üldise Geneetika Instituudis (в Институте общей генетики АН СССР), seejärel oli Juudi Muusikalises Kammerteatris kirjandusala juhataja. 
Ta on kirjutanud esseid, laste- ja nukunäidendeid, raadioinstseneeringuid ning tõlkinud luuletusi mongoli keelest.
Ulitskaja, kes elab alates 2022. aastast Berliinis, pälvis 2023. aastal Erich Maria Remarque'i rahupreemia. Auhinnatseremoonia toimus 22. juunil tema kodulinnas Osnabrückis, saksa kirjaniku 125. sünniaastapäeval. 
Isiklikku.
Ljudmila Ulitskaja on kolmandat korda abielus, tema kolmas abikaasa on skulptor Andrei Krassulin; teisest abielust on tal kaks poega, kellest üks on džässmuusik, aga praegu töötab sünkroontõlgina; teine poeg tegeleb äriga.
Läänemeremaade komitee

Läänemeremaade komitee (ka: Läänemere kubermangude komitee; vene keeles "Комитет для устройства быта Лифляндских крестьян" või "Остзейский комитет"; saksa keeles "Ostseekomitee") oli aastatel 1846–1875 tegutsenud asutus, mis vaatas läbi Balti kubermangude agraarseaduste projekte.
Komitee valmistas ette ka Liivimaa 1848. ja 1860. ja Eestimaa 1856. aasta talurahvaseaduse.
Karli Lambot

Karli Lambot (sündinud 5. jaanuaril 1970) on eesti ettevõtja ja sportlane.
Hariduskäik.
Ta lõpetas 1988. aastal Kohtla-Järve 1. Keskkooli ning 1995. aastal Tartu Ülikooli majandusteaduskonna ärirahanduse eriala. Õpib EELK Usuteaduse Instituudis kristliku kultuuriloo magistrantuuris.
Töökohad.
1992–2005 töötas ettevõtte ACE Logistics Group AS tegevjuhina, alates 2005 nõukogu esimehena. Firma aktsionär 33,4%-ga.
Olnud alates 1994. aastast Eesti Logistika ja Ekspedeerimise Assotsiatsiooni juhatuses (ühe kaheaastase vaheajaga) ning korduvalt juhatuse esimees.
Muud tegevused.
Võitnud aastatel 2010–2011 koos Rait Pallo ja Tõnu Lillelaidiga kestvusorienteerumise ehk rogaini maailma- ja Euroopa meistrivõistlustel kolm pronksmedalit, 2014. aastal koos Mariann Sulega rogaini maailmameistrivõistlustel segavõistkondade klassis hõbemedali.
2013. aasta Orava valla konkursi “kauneim suvekodu” laureaat.
2016. aastal oli üks valitsuse poolt kavandataval kujul Rail Balticu peatamist nõudva avaliku elu tegelase pöördumise (101 kiri) allakirjutajatest.
Isiklikku.
Ta oli aastatel 1993– abielus Evelin Intiga (hilisema Evelin Ilvesega).
Valeri Kois

Valeri Kois (sündinud 10. juunil 1950 Tallinnas) on Eesti poliitik.
Ta sündis Tallinnas, kuid õige pea kolisid vanemad Leningradi oblastisse, kus ta lõpetas keskkooli ja ehitusinseneride instituudi. 1976. aastal (pärast sõjaväeteenistust) kolis Kohtla-Järvele. 
Kohtla-Järvel töötas ta algul Kohtla-Järve Teede Remondi ja Ehituse Valitsuses. 1990. aasta algul oli ta EKP Kohtla-Järve Rajoonikomitee sekretär. 
Aastatel 1990–1992 oli ta Eesti Vabariigi Ülemnõukogu saadik. 20. augustil 1991 hääletas ta Eesti iseseisvuse taastamise poolt. 
Praegu tegutseb ta Kuremäel füüsilisest isikust ettevõtjana.
Vitaminoloogia

Vitaminoloogia (tuletatud ladina sõnast "vita" – 'elu' ja kreeka sõnast "logos" – 'õpetus') on teadusharu, mis uurib vitamiinide keemilist ja molekulaarset struktuuri, biosünteesi, koostist, funktsioone, toimemehhanisme ning nende rolli organismi tervise hoidmisel ja säilitamisel ja rolli haiguste tekkes.
Vitaminoloogia on tihedalt seotud biotehnoloogia, toitumisteaduse, meditsiini, biokeemia, immunoloogia, farmaatsia, geneetika jpt teadusharudega.
Teaduselu.
Publikatsioonid.
Ajakirjad.
Jaapan.
 hilisem
Õpetus.
Vitaminoloogia valdkonnaga seotut õpetatakse tänapäeval eeldatavasti biokeemiaga tihedalt seotud erialade raames, näiteks arstidele, õdedele, farmakoloogidele, farmatseutidele, toitumisteadlastele jpm.
Ajalugu.
Funk arvas enda poolt keemiliselt sünteesitud ained, mille esinemist looduslikes toitainetes olid esimesena tõestanud Umetarō Suzuki, Shimamura ja Odake (samuti riisikliidest), orgaanilise päritoluga amiinide klassi kuuluvateks aineteks, arvatavasti nikotiinhapped (ingl k "m-Pyridin-karbonsäure"), millel on elutähtsad funktsioonid ja mis võivad seotud olla hormoonide, fermentide jms.
Funk uuris ja katsetas ka teiste teadlaste pakutud hüpoteese sidrunimahlas leiduvate antiskorbuutsete ainete kohta. Tal õnnestus 400 liitrist sidrunimahlast eraldada üksnes ainete jäljed, millised ta arvas puriinide (ingl k "purinen") hulka kuuluvateks:
Nii täiuslik see

"Nii täiuslik see" on Birgit Õigemeele singel. Laul anti välja 2013. aasta juulis. Muusika ja sõnad on kirjutanud Mihkel Mattisen ja laulu produtseerinud Timo Vendt. Laul on ühtlasi teine singel Birgit Õigemeele jõuludeks 2013 ilmunud albumilt "Uus algus".
Italo Calvino

Italo Calvino (15. oktoober 1923 Santiago de Las Vegas, Kuuba – 19. september 1985 Siena) oli itaalia kirjanik ja ajakirjanik.
Ta sündis Havanna eeslinnas Santiago de Las Vegases. Tema isa Mario Calvino oli troopiliste viljade agronoom ja botaanik, kes ka õpetas põllumajandust ja lillekasvatust; ema Eva Calvino (neiuna Eva Mameli) oli botaanik ja ülikooli professor (abiellumise ajal ülikooli nooremõppejõud). Õige pea pöördusid vanemad tagasi Itaaliasse ning Italo Calvino veetis lapsepõlve Sanremos, kus ta lõpetas ka keskkooli.
Teise maailmasõja alguses katkestas ta õpingud ülikooli põllumajandusteaduskonnas ning 1943. aastast võttis osa partisaniliikumisest (Garibaldi brigaadide koosseisus). 1945. aastal suundus ta Torinosse, kus tegi kaastööd mitmele ajalehele ning astus Itaalia Kommunistliku Partei liikmeks. Ta pöördus ka tagasi ülikooli, kuid põllumajandusteaduskonna asemel filoloogiateaduskonda, mille lõpetas aastal 1947, kaitstes diplomitöö Joseph Conradi loomingust. Pärast ülikooli lõpetamist asus ta tööle kommunistliku ajalehe L'Unità toimetusse.
Uuesalu

Uuesalu on küla Eestis Harju maakonnas Rae vallas.
Küla eraldati 2013. aastal Järvekülast ja Kurnast. See piirneb põhjas Järveküla ja Assaku alevikuga, läänes Lehmja külaga ning lõunas Kurna küla ja Kiili valla Kangru alevikuga.
Küla tuumikala on tiheda asustusega elamupiirkond, mis asub küla lõunaosas Kurna oja lähistel. Selle on välja arendanud 2003. aastal Eestis tegevust alustanud Soome ettevõtte kohalik tütarettevõte. Samas kõrval oja ääres asub ka üks talukoht, mis oli enne uuselamute rajamist ainus eluase praeguse küla maa-alal.
Külaseltsi moodustasid elamupiirkonna elanikud 2010. aastal veel enne naaberküladest eraldumist. 2012. aastal esitasid nad taotluse külastaatuse saamiseks, mille vallavolikogu tagasi lükkas. Küla sooviti moodustada eeskätt asukoha tõttu Järveküla ja Kurna lahkmealal, mis on eraldatud kummagi varasema küla keskusalast. Otsuse Uuesalu küla moodustamise kohta võttis vallavolikogu vastu 2013. aastal.
Küla arendaja kavatseb Uuesallu rajada elamispinda kokku 390 leibkonnale.
Keemia tänav

Keemia tänav on tänav Tallinnas Kristiine linnaosas Lilleküla asumis Mooni allasumis. 
Keemia tänav algab Endla tänavalt ning ristub Mehaanika, Välja ja Kirsi tänavaga ning lõpeb Tedre tänaval. Keemia tänav on põhjakirde-lõunaedela suunaline ning ligikaudu 820 meetri pikkune.
Keemia tänav sai nime 1904. aastal. Tänava saksakeelne nimi oli "Chemiestrasse" ja venekeelne nimi oli "Химическая улица". Tänava rajas ärimees Albert Koba.
Spokane'i maakond

Spokane'i maakond ("Spokane County") on maakond USA-s Washingtoni osariigis. 
Maakonna halduskeskus ja suurim linn on Spokane.
Maakonna pindala on 4613 km², millest 44 km² moodustab veepindala.
Elanike arv oli 2010. aasta rahvaloenduse järgi 471 221. Aastal 2000 oli elanike arv 417 939.
Spokane'i maakond on elanike arvult Washingtoni osariigi neljas maakond.
Ajalugu.
Spokane'i maakond moodustati 29. jaanuaril 1858. Maakond on saanud nime spokani ("spokane") indiaani hõimu järgi.
Kingi maakond

Kingi maakond on maakond mitmes Ameerika Ühendriikide osariigis:
King and Queeni maakond

King and Queeni maakond ("King and Queen County") on maakond USA-s Virginia osariigis.
Maakonna halduskeskus on King and Queen Court House.
Maakonna pindala on 844 km², millest 26 km² moodustab veepindala.
Elanike arv oli 2010. aasta rahvaloenduse järgi 6945. Aastal 2000 oli elanike arv 6630.
Ajalugu.
King and Queeni maakond moodustati 1691. aastal New Kenti maakonna osast.
Eau Claire'i maakond

Eau Claire'i maakond ("Eau Claire County") on maakond USA-s Wisconsini osariigis.
Maakonna halduskeskus on Eau Claire.
Maakonna pindala on 1671 km², millest 21 km² moodustab veepindala.
Elanike arv oli 2010. aasta rahvaloenduse järgi 98 736. Aastal 2000 oli elanikke 93 142.
Ajalugu.
Eau Claire'i maakond moodustati 6. oktoobril 1856 Chippewa maakonna osast. Eau Claire tähendab prantsuse keeles "selge vesi".
Browni maakond (Wisconsin)

Browni maakond ("Brown County") on maakond USA-s Wisconsini osariigis.
Maakonna halduskeskus on Green Bay.
Maakonna pindala on 1600 km², millest 220 km² moodustab veepindala.
Elanike arv oli 2020. aasta rahvaloenduse järgi 268 740. Aastal 2010 oli elanikke 248 007 ja 2000. aastal 226 778. See on elanike arvult osariigi neljas maakond.
Ajalugu.
Browni maakond moodustati 26. oktoobril 1818 Michigani territooriumi osast. Maakond on saanud nime kindral Jacob Browni järgi.
Browni maakond oli Crawfordi maakonna kõrval üks kahest originaalsest maakonnast. Algselt hõlmas Browni maakond Wisconsini kogu idapoolse osa.
Maakonna esimene halduskeskus asus Menomoneeville'is (praegu osa Allouezist). 1837. aastal sai selleks De Pere. Alates 1854. aastast on maakonna halduskeskus Green Bay.
Dane'i maakond

Dane'i maakond ("Dane County") on maakond USA-s Wisconsini osariigis.
Maakonna halduskeskus ja suurim linn on Madison.
Maakonna pindala on 3206 km², millest 93 km² moodustab veepindala.
Elanike arv oli 2010. aasta rahvaloenduse järgi 488 073. Aastal 2000 oli elanike arv 426 526.
Ajalugu.
Dane'i maakond moodustati 7. detsembril 1836. aastal. Maakond on saanud nime juristi ja riigimehe Nathan Dane'i järgi.
Oneida maakond (Wisconsin)

Oneida maakond ("Oneida County") on maakond USA-s Wisconsini osariigis.
Maakonna halduskeskus ja suurim linn on Rhinelander.
Maakonna pindala on 3201 km², millest 288 km² moodustab veepindala.
Elanike arv oli 2010. aasta rahvaloenduse järgi 35 998. Aastal 2000 oli elanike arv 36 776.
Ajalugu.
Oneida maakond moodustati 1885. aastal Lincolni maakonna osast. Maakond on saanud nime onaida ("oneida") indiaani hõimu järgi.
Leo Kaagjärv

Leo Kaagjärv (aastani 1956 ja aastatel 1965–1989 Leo Karlov; sündinud 1. juunil 1934 Tallinnas) on eesti füüsik ja keelehuviline.
Ta põgenes 1944. aastal koos vanematega Saksamaale. 1949. aastal siirdus pere Austraaliasse, kus Leo Kaagjärv elas pikka aega Sydneys.
Ta on asutanud omanimelise fondi, mille "eesmärk on toetada lasterikkaid eesti peresid, kes peavad tähtsaks eesti keele ja kultuuri hoidmist ning kestmist". Leo Kaagjärve fondi stipendiume määrab kord aastas Eesti Lasterikaste Perede Liidu juhatus.
Ajakirjanduses on ilmunud tema artikleid eesti keele ja keelekasutuse kohta mitmesugustel teemadel alates keelekorraldusest ja lõpetades kurioossete etümoloogiahüpoteesidega. Nii näiteks tuletas Kaagjärv sõna "tibla" Vana Testamendi Hesekieli raamatus (38:2 jj) mainitud Tubalist ja Venemaa linnast Tobolskist, nime "Moskva" aga samas kirjakohas mainitud Mesekist.
Isiklikku.
Alates 1990. aastatest elab ta Tartus. Tema abikaasa on Kaarin Riives-Kaagjärv.
Oneida maakond

Oneida maakond on maakond mitmes Ameerika Ühendriikide osariigis:
Natrona maakond

Natrona maakond ("Natrona County") on maakond USA-s Wyomingi osariigis.
Maakonna halduskeskus ja suurim linn on Casper.
Maakonna pindala on 13 924 km², millest 93 km² moodustab veepindala.
Elanike arv oli 2010. aasta rahvaloenduse järgi 75 450. Aastal 2000 oli elanike arv 66 533.
Ajalugu.
Natrona maakond moodustati 9. märtsil 1888. aastal Carboni maakonna osast.
Laramie maakond

Laramie maakond ("Laramie County") on maakond USA-s Wyomingi osariigi kaguosas.
Maakonna halduskeskus ja suurim linn on Cheyenne.
Maakonna pindala on 6962 km², millest 5 km² moodustab veepindala.
Elanike arv oli 2010. aasta rahvaloenduse järgi 91 738. Aastal 2000 oli elanike arv 81 607.
Laramie maakond on elanike arvult Wyomingi suurim maakond.
Ajalugu.
Laramie maakond moodustati 1867. aastal. Maakond on saanud nime Prantsuse-Kanada karusnaha turustaja Jacques La Ramee järgi.
Lincolni maakond (Wyoming)

Lincolni maakond ("Lincoln County") on maakond USA-s Wyomingi osariigis.
Maakonna halduskeskus ja suurim linn on Kemmerer.
Maakonna pindala on 10 590 km², millest 52 km² moodustab veepindala.
Elanike arv oli 2010. aasta rahvaloenduse järgi 18 106. Aastal 2000 oli elanike arv 14 573.
Ajalugu.
Lincolni maakond moodustati 1911. aastal Uinta maakonna osast. Maakond on saanud nime 16. Ameerika Ühendriikide presidendi Abraham Lincolni järgi.